open-index/open-wikipedia-markdown huggingface dataset:
সালমা আগা

**সালমা আগা** () সিন্ধু প্রদেশের করাচীতে জন্মগ্রহণকারী পাকিস্তানি ব্রিটিশ গায়িকা ও ভারতীয় বংশোদ্ভূত বিশিষ্ট পাকিস্তানি অভিনেত্রী। ১৯৮০-এর দশক থেকে ১৯৯০-এর দশকের শুরুর দিক পর্যন্ত গানের পাশাপাশি ভারতীয় চলচ্চিত্রে অভিনয় করেছেন। তার অভিনীত প্রথম আবেগঘন চলচ্চিত্র ছিল নিকাহ। তিনটি বিভাগে মনোনীত হয়ে একটিতে ফিল্মফেয়ার সেরা মহিলা নেপথ্য কণ্ঠশিল্পীর পুরস্কার লাভ করেন। এছাড়াও সেরা অভিনেত্রী বিভাগের জন্যও মনোনীত হয়েছিলেন তিনি।

## প্রারম্ভিক জীবন
পাকিস্তানের করাচীতে জন্মগ্রহণ করলেও নাসরিন ও লিয়াকত গুল আগা দম্পতির সন্তানরূপে লন্ডনে তার শৈশবকাল অতিবাহিত হয়। রাগ ঘরানার সঙ্গীতে আকৃষ্ট বাবা সফলতম ব্যবসায়ী ছিলেন। মাতৃসম্পর্কীয় দাদা অভিনেতা যুগল কিশোর মেহরা ও অভিনেত্রী আনোয়ারী বেগম ১৯৩২ সালে মুক্তিপ্রাপ্ত প্রথম চলচ্চিত্র হীর রঞ্ঝায় অভিনয় করেছিলেন। তার মাতৃসম্পর্কীয় দাদা ছিলেন রফিক গজনবী। যুগল কিশোর মেহরা রাজ কাপুর, শাম্মী কাপুর ও শশী কাপুরের কাকাতো ভাই ছিলেন।

## ব্যক্তিগত জীবন
১৯৮৯ সালে পাকিস্তানি স্কোয়াশ খেলোয়াড় রহমত খানের সাথে পরিণয়সূত্রে আবদ্ধ হন। এ দম্পতির সশা ও লিয়াকত আলী খান নামীয় দুই সন্তান রয়েছে। কিন্তু ২০১০ সালে তাঁদের মধ্যকার বিবাহ-বিচ্ছেদ ঘটে। পরবর্তীতে ২০১১ সালে মাঞ্জার শাহের সাথে পুনরায় বৈবাহিক সম্পর্ক স্থাপিত হয় তার।

৩১ মে, ২০১৬ তারিখে ভারতের বিদেশী নাগরিকত্ব কার্ড ধারণের জন্য আবেদন করেন তিনি। তার ঐ আবেদনটি মঞ্জুর হয় ও ভিসার আবেদন ছাড়াই তিনি ভারত সফরে যেতে পারবেন। তবে, ভারতে অবস্থানকালে তাকে পুলিশের কাছে তার অবস্থান জানাতে হবে।

## তথ্যসূত্র

## বহিঃসংযোগ

*
*FilmfareAwards 
*Salma Agha to raise funds for Indian hockey – Times Of India 

বিষয়শ্রেণী:জীবিত ব্যক্তি
বিষয়শ্রেণী:নিগার পুরস্কার বিজয়ী
বিষয়শ্রেণী:২০শ শতাব্দীর ব্রিটিশ অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:লন্ডনের অভিনেত্রী
বিষয়শ্রেণী:লন্ডনের গায়িকা
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ গায়িকা
বিষয়শ্রেণী:ভারতে প্রবাসী পাকিস্তানি অভিনেত্রী
বিষয়শ্রেণী:ভারতে প্রবাসী পাকিস্তানি গায়িকা
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:করাচির ব্যক্তি
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:১৯৫৬-এ জন্ম
বিষয়শ্রেণী:লন্ডনের সঙ্গীতশিল্পী
বিষয়শ্রেণী:পাকিস্তানি বংশোদ্ভূত ইংরেজ ব্যক্তি
বিষয়শ্রেণী:২০শ শতাব্দীর ইংরেজ নারী
বিষয়শ্রেণী:২০শ শতাব্দীর ইংরেজ ব্যক্তি
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:উর্দু ভাষার সঙ্গীতশিল্পী
বিষয়শ্রেণী:উর্দু নেপথ্য সঙ্গীতশিল্পী
বিষয়শ্রেণী:পাঞ্জাবি ভাষার সঙ্গীতশিল্পী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:পাকিস্তানি গজল শিল্পী
বিষয়শ্রেণী:হিন্দি ভাষার সঙ্গীতশিল্পী
বিষয়শ্রেণী:করাচির অভিনেত্রী
বিষয়শ্রেণী:কাপুর পরিবার
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:মুম্বইয়ের অভিনেত্রী
বিষয়শ্রেণী:মুম্বইয়ের সঙ্গীতশিল্পী
বিষয়শ্রেণী:মুহাজির ব্যক্তি
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:ভারতীয় গজল গায়িকা
কাবুলিওয়ালা (১৯৬১-এর চলচ্চিত্র)

***কাবুলিওয়ালা*** (হিন্দি: काबुलीवाला) হল ১৯৬১ সালে মুক্তিপ্রাপ্ত একটি হিন্দি চলচ্চিত্র। এই ছবিটি রবীন্দ্রনাথ ঠাকুরের ছোটগল্প "কাবুলিওয়ালা"  অবলম্বনে নির্মিত। ছবিটি পরিচালনা করেন হেমেন গুপ্ত। ছবিতে মুখ্য ভূমিকায় অভিনয় করেন বলরাজ সাহানি, ঊষা কিরণ, সজ্জন, সোনু ও বেবি ফরিদা।

## কাহিনি
*কাবুলিওয়ালা* ছবির গল্পটি খুব সরল। এটি আব্দুল রহমত খান নামে এক আফগান (বলরাজ সাহানি) মেওয়াওয়ালা ও মিনি (সোনু) নামে একটি বালিকার গল্প। রহমত তার মেয়ে আমিনাকে (বেবি ফরিদা) কাবুলে রেখে কলকাতায় এসেছিল ফল বিক্রি করতে। সেখানে মিনি'র মধ্যে সে নিজের মেয়েকে খুঁজে পায় এবং তাকে স্নেহ করতে শুরু করে।

## অভিনেতা-অভিনেত্রী
* বলরাজ সাহানি – আব্দুল রহমত খান
* সোনু - মিনি
* ঊষা কিরণ – মিনির মা রমা
* পদ্মা
* লক্ষ্মী
* সরিতা দেবী
* আনোয়ারি বাই
* লীলা আগা
* বেবি ফরিদা
* অসিত সেন - ভোলা

## প্রেক্ষাপট
হেমেন গুপ্ত ছিলেন সুভাষচন্দ্র বসু'র ব্যক্তিগত সচিব। তিনি একাধিক ছবি পরিচালনা করেছিলেন। এগুলোর মধ্যে বিশেষভাবে উল্লেখযোগ্য বলরাজ সাহানি অভিনীত *টকসাল* (১৯৫৬) এবং *নেতাজি সুভাষচন্দ্র বসু* (১৯৬৬)। বাংলার বাইরে রবীন্দ্রনাথের কাহিনি অবলম্বনে সবচেয়ে সফল ছবিটি ছিল হেমেন গুপ্তের *কাবুলিওয়ালা*। এই ছবিটি প্রযোজনা করেছিলেন বিমল রায় এবং এতে অভিনয় করেন বিশিষ্ট অভিনেতা বলরাজ সাহানি। অন্যান্য রবীন্দ্ররচনা-ভিত্তিক চলচ্চিত্রে বিষয় ও সময়কালের উপর অধিক গুরুত্ব আরোপ করা হলেও এই ছবিতে মানবতাবাদ, পরিচয় ও বৈচিত্রের ধ্রুপদি দৃষ্টিভঙ্গিটি প্রদর্শিত হয়েছে। মূল গল্পটি ১৮৯০-এর দশকে *সাধনা* নামে এক বাংলা সাহিত্য পত্রিকায় প্রকাশিত হয়েছিল। গল্পটি বাংলা থেকে ইংরেজিতে অনুবাদ করেন ভগিনী নিবেদিতা। অনুবাদটি *[[মডার্ন রিভিউ (কলকাতা)|মডার্ন রিভিউ]]* পত্রিকায় প্রকাশিত হয়েছিল।

## সাউন্ডট্র্যাক
ছবিটির সংগীত পরিচালনা করেন সলিল চৌধুরী এবং গীত রচনা করেন প্রেম ধবন ও গুলজার।

* *অ্যায় মেরে প্যারে বতন* – মান্না দে (কথা: প্রেম ধবন)
* *গঙ্গা আয়ি কাহাঁ সে* – হেমন্ত কুমার
* *কাবুলিওয়ালা* – হেমন্ত কুমার, উষা মঙ্গেশকর
* *ও ইয়া কুরবান* – মহম্মদ রফি

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬১-এর চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:সলিল চৌধুরী সুরারোপিত চলচ্চিত্র
ওকা চিন্না মাতা

***ওকা চিন্না মাতা*** (বাংলা: ***একটি ছোটো কথা***) হল ১৯৯৭ সালে মুক্তিপ্রাপ্ত একটি তেলুগু রোম্যান্স চলচ্চিত্র/এই ছবিটির প্রযোজক ছিলেন শ্রীবেঙ্কটেশ্বর আর্ট ফিল্মসের ব্যানারে বি. শিব রাম কৃষ্ণ এবং পরিচালক ছিলেন মুত্যালা সুব্বাইয়া। ছবিতে মুখ্য ভূমিকায় অভিনয় করেন জগপতি বাবু ও ইন্দ্রজা এবং এই ছবির সংগীত পরিচালনা করেন রামানি ভরদ্বাজ। ছবিটি বক্স অফিসে ‘সুপারহিট’ হয়।

ছবির কাহিনি এন. টি. রামা রাও ও আক্কিনেনি নাগেশ্বর রাওয়ের *চরণ দাসী* (১৯৫৬) ছবির কাহিনি থেকে অনুপ্রাণিত। *চরণ দাসী* ছবিটি রবীন্দ্রনাথ ঠাকুরের *[[নৌকাডুবি (উপন্যাস)|নৌকাডুবি]]* উপন্যাস অবলম্বনে নির্মিত হয়েছিল।

## তথ্যসূত্র

## বহিঃসংযোগ

বিষয়শ্রেণী:১৯৯৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:তেলুগু চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:প্রণয়ধর্মী উপন্যাস অবলম্বনে চলচ্চিত্র
বিষয়শ্রেণী:১৯৯০-এর দশকের তেলুগু ভাষার চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
সোনার বাংলা এক্সপ্রেস

**সোনার বাংলা এক্সপ্রেস** (ট্রেন নং **৭৮৭−৭৮৮**) বাংলাদেশ রেলওয়ে কর্তৃক পরিচালিত বাংলাদেশের একটি বিরতিহীন আন্তঃনগর ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে।

সোনার বাংলা এক্সপ্রেস বাংলাদেশের অন্যতম একটি বিরতিহীন ট্রেন। ২০১৬ সালের ২৫শে জুন ট্রেনটি উদ্বোধন করা হয়। বর্তমানে বাংলাদেশে সোনার বাংলা এক্সপ্রেস, সুবর্ণ এক্সপ্রেস,কক্সবাজার এক্সপ্রেস, পর্যটক এক্সপ্রেস  ও বনলতা এক্সপ্রেস, মোট এই পাঁচটি  বিরতিহীন/ননস্টপ আন্তঃনগর ট্রেন রয়েছে।

## ইতিহাস
২০২৩ এর এপ্রিলে, ঈদ এর সময়, সোনার বাংলা এক্সপ্রেস রেলচূত হয়ে মালবাহী ট্রেনকে ধাক্কা দেয়। প্রায় পঞ্চাশজন আহত হয়, ইফতারের সময় দুর্ঘটনা হওয়ায় সবাই সজাগ ছিলো তথা কোনো মৃত্যু ঘটেনি।

## সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)

## যাত্রাবিরতি
২০২২ সাল অব্দি, ট্রেনটি যাত্রাপথে শুধু ঢাকা বিমানবন্দর রেলওয়ে স্টেশনে বিরতি দেয়।

## রোলিং স্টক
এই ট্রেনে বাংলাদেশ রেলওয়ে ক্লাস ৩০০০  শ্রেণীর লোকোমোটিভ ব্যবহার করা হয়। ট্রেনটি বর্তমানে লাল-সবুজ রঙের কোরিয়ান এয়ার ব্রেক কোচের রেকে চলাচল করে। ট্রেনটির লোড ১৬/৩২। এই ১৬টি কোচের মধ্যে ২টি তাপানুকুল স্লিপার (৩৩ করে ৬৬ আসন), ৪টি তাপানুকুল চেয়ার (৫৫ করে ২২০ আসন), ৭টি শোভন চেয়ার (৬০ করে ৪২০ আসন), ২টি শোভন চেয়ার+খাবার গাড়ী+গার্ডব্রেক (২০ করে ৪০ আসন) এবং ১টি পাওয়ার কার রয়েছে। যাত্রীচাহিদা বৃদ্ধি পেলে (যেমন ঈদের সময়) ট্রেনটিকে ১৮/৩৬ লোডে চালানো হয়। ট্রেনটিতে পট্রনের শৌচাগার, পাখা-তোয়ালে, হাই কমোডের ব্যবস্থা আছে। সাথে ল্যাপটপ ও মোবাইল চার্জ দেয়ার ব্যবস্থা রয়েছে।

## তথ্যসূত্র

## বহিঃসংযোগ

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:২০১৬-এ চালু রেল পরিষেবা
বিষয়শ্রেণী:ঢাকার রেল পরিবহন
বিষয়শ্রেণী:চট্টগ্রামের রেল পরিবহন
অর্পিত রাঙ্কা

**অর্পিত রাঙ্কা** ভারতের একজন মডেল যিনি অভিনেতায় পরিণত হন। পুর্বে তিনি গ্লেডর‍্যাগস্‌ মেইল মডেল অব দ্য ইয়ার শোতে বেস্ট বডি খেতাব বিজয়ী হন। তিনি ভারতের রাজস্থান প্রদেশ বিলয়ারা শহর থেকে আসেন।
মডেলের এসাইন্টমেন্ট শেষ করে অর্পিত একাধিক তামিল এবং তেলুগু ভাষায় ছবি করেন, যেগুলো খল বা সহঅধিনায়কের ভূমিকায় অভিনয় করেছিলেন। টেলিভিশনে তার প্রথম পদচারণা হয় ঐতিহাসিক টিভি সিরিয়াল মহাভারতের দুর্যোধনের চরিত্রে অভিনয় দিয়ে। তিনি এমএসজি ২ (মেসেঞ্জার অব গড-২)–এ সহনায়কের ভূমিকায় অভিনয় করেন।

## কাজের তালিকা
### ছবি

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ভারতীয় পুরুষ মডেল
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:১৯৮৩-এ জন্ম
বিষয়শ্রেণী:২১শ শতাব্দীর ভারতীয় অভিনেতা
অভিজিৎ

**অভিজিৎ** হলো ভারত উপমহাদেশীয় একটি প্রদত্ত পুরুষ নাম।

## ব্যক্তির নাম
* অভিজিৎ গঙ্গোপাধ্যায়  ভারতীয় রাজনীতিবিদ ও প্রাক্তন বিচারপতি
* অভিজিৎ পাল ভারতীয় প্রাক্তন ক্রিকেটার
* অভিজিৎ বন্দ্যোপাধ্যায় নোবেল বিজয়ী ভারতীয়-মার্কিন অর্থনীতিবিদ
* অভিজিৎ বন্দ্যোপাধ্যায় বাঙালি সঙ্গীত পরিচালক ও সুরকার
* অভিজিৎ ভট্টাচার্য ভারতীয় কণ্ঠশিল্পী
* অভিজিৎ মুখোপাধ্যায় ভারতীয় রাজনীতিবিদ
* অভিজিৎ মুখোপাধ্যায় ভারতীয় বাঙালি বিজ্ঞানী ও অধ্যাপক
* অভিজিৎ মজুমদার ভারতীয় কমিউনিস্ট রাজনীতিবিদ
* অভিজিৎ রায় বাংলাদেশী-মার্কিন লেখক
* অভিজিৎ সেন ভারতীয় অর্থনীতিবিদ ও গ্রামীণ অর্থনীতির বিশেষজ্ঞ।
* অভিজিৎ সেন ভারতীয় চলচ্চিত্র পরিচালক, সম্পাদক এবং চিত্রনাট্যকার
* অভিজিৎ সাওয়ান্ত  ভারতীয় গায়ক

## অন্যান্য

* অভিজিৎ (তারা) বীণা তারামণ্ডলের একটি তারা
* সিনিয়র ইন্সপেক্টর অভিজিৎ সিনিয়র ইন্সপেক্টর অভিজিৎ সিআইডি ধারাবাহিকের একটি প্রধান চরিত্র
আর্কট রাজ্য

**কর্ণাটকের নবাব** (**আর্কো‌টের নবাব** নামেও পরিচিত) ছিল ১৬৯০ থেকে ১৮৫৫ সাল পর্যন্ত দক্ষিণ ভারতের কর্ণাটক অঞ্চল শাসনকারী শাসকের উপাধি। কর্ণাটক হায়দরাবাদ ডেকানের উপর নির্ভরশীল ছিল এবং বিলুপ্তি অবধি হায়দরাবাদের নিজামের আইনি দখলে ছিল। বর্তমান তামিলনাড়ুর অন্তর্গত আর্কো‌ট শহর ছিল তাদের রাজধানী।

## ইতিহাস
কর্ণাটকের নবাবরা তাদের উৎস দ্বিতীয় খলিফা উমর ইবনে আল-খাত্তাবের পর্যন্ত খুঁজে পান। মুঘল সম্রাট আওরঙ্গজেব কর্ণাটকের নবাবদেরকে প্রতিষ্ঠিত করেন। তিনি ১৬৯২ সালে জুলফিকার আলি খানকে কর্ণাটকের প্রথম নবাব নিয়োগ দেন। রাজারাম ছত্রপতির নেতৃত্বাধীন মারাঠাদেরকে পরাজিত করার পুরস্কার হিসেবে তাকে এই পদ দেয়া হয়। কর্ণাটকের নবাবরা কৃষ্ণ নদীর দক্ষিণে বিস্তীর্ণ অঞ্চল নিয়ন্ত্রণ করতেন। নবাব প্রথম সাদউল্লাহ খান গিঙ্গি থেকে আর্কো‌টে তার দরবার স্থানান্তর করেন। তার উত্তরসূরি দোস্ত আলি খান ১৭৩৬ সালে মাদুরাই জয় করেন।

১৭৪০ সালে মারাঠারা আর্কো‌টে আক্রমণ করে। মারাঠাদের সাথে যুদ্ধে দোস্ত আলি, তার এক পুত্র হাসান আলি এবং বেশ কয়েকজন গুরুত্বপূর্ণ ব্যক্তি নিহত হন। এর ফলে দক্ষিণের দিকে মারাঠাদের কর্তৃত্ব বৃদ্ধি পায়। মারাঠারা আর্কো‌টের দিকে অগ্রসর হওয়ার পর আর্কো‌ট বেশি প্রতিরোধ না করে আত্মসমর্পণ করে। চান্দা সাহেব ও তার পুত্রকে বন্দী করে নাগপুর প্রেরণ করা হয়। মুহাম্মদ আলি খান ওয়ালাজাহ ১৭৬৫ সালে নবাব হন।

ব্রিটিশ ও ফরাসিদের ক্রমবর্ধমান প্রভাব ও ঔপনিবেশিক যুদ্ধের ফলে কর্ণাটকে বেশ প্রভাব পড়ে। হায়দার আলি ও ফরাসিদের বিপক্ষে নবাব ওয়ালাজা ব্রিটিশদের পক্ষাবলম্বন করেন। এর ফলে তিনি বড় অঙ্কের ঋণগ্রস্ত হয়ে পড়েন। এ কারণে তাকে তার এলাকার অধিকাংশ ব্রিটিশ ইস্ট ইন্ডিয়া কোম্পানিকে প্রদান করতে হয়।

১৩ম নবাব গোলাম মুহাম্মদ গাউস খান নিঃসন্তান অবস্থায় মৃত্যুবরণ করেন। এরপর ব্রিটিশরা স্বত্ববিলোপ নীতি অনুযায়ী নবাবী অধিগ্রহণ করে নেয়। ১৮৮৭ সালে রাণী ভিক্টোরিয়া কর্তৃক গাউস খানের চাচা আজিম জাহকে আর্কো‌টের প্রথম আনুষ্ঠানিক নবাবের পদে বসানো হয় এবং স্থায়ীভাবে করমুক্ত পেনসন প্রদান করা হয়। ভারত সরকার এই নীতি বহাল রেখেছে। ভারতের সংবিধান দ্বারা এই মর্যাদা সুরক্ষিত এবং রাজপরিবার নিজস্ব সুবিধা ও খেতাব ব্যবহার করে থাকে।

## শাসকগণ
### কর্ণাটকের সুবেদার নবাব

### কর্ণাটকের অর্ধ-স্বাধীন নবাব

### ইউরোপীয় প্রভাবাধীন কর্ণাটকের নবাব

* *ধূসর সারি দ্বারা [[ফরাসি ইস্ট ইন্ডিয়া কোম্পানি]] বোঝানো হচ্ছে।*
* *হলুদ সারি দ্বারা [[ব্রিটিশ ইস্ট ইন্ডিয়া কোম্পানি]] বোঝানো হচ্ছে।*

### আনুষ্ঠানিক নবাব

## আরও দেখুন
* কর্ণাটকের যুদ্ধ
* হায়দ্রাবাদের নিজাম
* তামিলনাড়ুর ইতিহাস

## তথ্যসূত্র

## বহিঃসংযোগ
* Indian Princely States 
* The House of Arcot 

বিষয়শ্রেণী:তামিলনাড়ুর দেশীয় রাজ্য
বিষয়শ্রেণী:কর্ণাটকের নবাব
বিষয়শ্রেণী:ভারতের মুসলিম দেশীয় রাজ্য
বিষয়শ্রেণী:তামিলনাড়ুতে ইসলাম
বিষয়শ্রেণী:ভারতের দেশীয় রাজ্য
বিষয়শ্রেণী:প্রাক্তন সালতানাত
এলার চার অধ্যায়

***এলার চার অধ্যায়*** হল ২০১২ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবির পরিচালক ছিলেন বাপ্পাদিত্য বন্দ্যোপাধ্যায় এবং প্রযোজক ছিল ড্রিমজ মুভিজ অ্যান্ড এন্টারটেইনমেন্ট প্রাইভেট লিমিটেড। ছবিটি রবীন্দ্রনাথ ঠাকুরের *[[চার অধ্যায় (উপন্যাস)|চার অধ্যায়]]* উপন্যাস অবলম্বনে নির্মিত।

## কাহিনি
এই ছবির প্রেক্ষাপট ১৯৪০-এর দশকের ব্রিটিশ ভারত। ইন্দ্রনাথ এক বিপ্লবী দলের নেতা। এলা এই দলের শিক্ষিকা। নিজের প্রেমিক অতীন্দ্র ও দেশের প্রতি কর্তব্য – এই দুইয়ের মধ্যে দ্বন্দ্বে এলা জর্জরিত।

## অভিনেতা-অভিনেত্রী
* পাওলি দাম
* ইন্দ্রনীল সেনগুপ্ত
* রুদ্রনীল ঘোষ
* অরুণিমা ঘোষ
* বরুণ চন্দ
* বিক্রম চট্টোপাধ্যায়
* নিত্য গঙ্গোপাধ্যায়
* কমলিকা চন্দ

## আরও দেখুন
* *[[মুক্তধারা]]*

## তথ্যসূত্র

## বহিঃসংযোগ
* 

বিষয়শ্রেণী:২০১২-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
২০১০ সালের বাংলাদেশী চলচ্চিত্রের তালিকা

২০১০ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর **৫৭টি** চলচ্চিত্র এবং একটি যৌথ প্রযোজনার চলচ্চিত্র মুক্তি পায়।

## মুক্তিপ্রাপ্ত চলচ্চিত্র সমূহ

## আরও দেখুন

* ২০০৯ সালের বাংলাদেশী চলচ্চিত্রের তালিকা
* ২০১১ সালের বাংলাদেশী চলচ্চিত্রের তালিকা
* বাংলাদেশের চলচ্চিত্র
* ঢালিউড

## তথ্যসূত্র

## বহিঃসংযোগ
* ইন্টারনেট মুভি ডেটাবেজে বাংলাদেশী চলচ্চিত্র 

বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
বিষয়শ্রেণী:২০১০-এ বাংলাদেশ
অলিম্পিকে পর্তুগাল

**[[পর্তুগাল]]** প্রথম অলিম্পিক গেমসে অংশগ্রহণ করে ১৯১২ সালে। অভিষেকের পর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। প্রথম দিক থেকে, অলিম্পিক কমিটি অব পর্তুগাল জাতীয় অলিম্পিক কমিটি হিসাবে আন্তর্জাতিক অলিম্পিক কমিটির প্রতিনিধিত্ব করে আসছে। শীতকালীন অলিম্পিক গেমসে পর্তুগাল ১৯৫২ সালে প্রথম অংশগ্রহণ করেছিল। এবং অধিকাংশ শীতকালীন গেমসে তারা অংশগ্রহণ করতে পারেনি।

২০১২ গ্রীষ্মকালীন অলিম্পিক পর্যন্ত ৩৬ জন পর্তুগিজ ক্রীড়াবিদ সর্বমোট ২৩টি পদক জিতেছে। ৪টি স্বর্ণ পদক সহ সবচেয়ে বেশি পদক জিতেছে দৌড়বাজীতে।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### গ্রীষ্মকালীন ক্রীড়া অনুযায়ী পদক

## আরও দেখুন
* অলিম্পিকে পর্তুগালের পতাকাবাহীদের তালিকা
* প্যারালিম্পিকে পর্তুগাল
* পর্তুগালে ক্রীড়া

## বহিঃসংযোগ
* 
* 
* 
* 
* 
*
ডাকঘর (হিন্দি চলচ্চিত্র)

***ডাকঘর*** হল ১৯৬৫ সালে মুক্তিপ্রাপ্ত একটি হিন্দি চলচ্চিত্র। এটি রবীন্দ্রনাথ ঠাকুরের *[[ডাকঘর (নাটক)|ডাকঘর]]* নাটক অবলম্বনে নির্মিত। ছবিটি পরিচালনা করেছিলেন জুল বেল্লানি। এতে অভিনয় করেন সচিন, মুকরি, একে হাঙ্গাল, সুধা ও সত্যেন কাপ্পু। এই ছবিতে বলরাজ সাহানি ও শর্মিলা ঠাকুরের ক্যামিও উপস্থিতিও লক্ষনীয়।

## প্রেক্ষাপট
১৯১২ সালে রবীন্দ্রনাথ ঠাকুর *[[ডাকঘর (নাটক)|ডাকঘর]]* নাটকটি রচনা করেন। ডব্লিউ. বি. ইয়েটস এই নাটকের ইংরেজি অনুবাদটি প্রকাশ করেন এবং সেই অনুবাদের একটি মুখবন্ধ লিখে দেন। নাটকটি স্প্যানিশ ও ফরাসি ভাষাতেও অনুদিত হয়েছিল। ১৯১৩ সালে লন্ডনে আইরিশ থিয়েটার এটি প্রথম ইংরেজিতে মঞ্চস্থ করে। রবীন্দ্রনাথ নিজে এই সময় দর্শক হিসেবে উপস্থিত ছিলেন। ১৯১৭ সালে কলকাতায় মূল বাংলা নাটকটি মঞ্চস্থ হয়। দ্বিতীয় বিশ্বযুদ্ধের সময় জার্মানির কনসেনট্রেশন ক্যাম্পগুলিতেও নাটকটি সফলভাবে মঞ্চস্থ হয়েছিল। ওয়ারশ ঘেটোতে জানুজ কোরজ্যাকের নির্দেশনায় এই নাটকের একটি পোলিশ সংস্করণ মঞ্চস্থ হয়েছিল।

## কাহিনি
অমল নামে একটি ছোটো ছেলে দুরারোগ্য ব্যাধিতে আক্রান্ত। স্থানীয় বৈদ্যের নির্দেশে তাকে ঘরে আবদ্ধ থাকতে হয়। সে জানলায় বসে পথযাত্রী গ্রামবাসীদের সঙ্গে কথা বলে আর তারপর সেই কথাগুলি নিয়ে দিবাস্বপ্ন দেখে। একদিন এক চৌকিদার তাকে বলে তার বাড়ির সামনে দিয়ে যে রাস্তাটি গেছে সেই রাস্তার একধারে রাজা একটি ডাকঘর বসিয়েছেন। অমল তখন স্বপ্ন দেখতে শুরু করে, সে পাহাড় পেরিয়ে রাজার সঙ্গে দেখা করতে যাবে এবং চিঠি পাবে বা সব জায়গায় চিঠি বিলি করবে।

## কুশীলব
*সচিন  অমল
*এ.কে. হাঙ্গাল রাজকবিরাজ
*সত্যেন কাপ্পু মাধ্বদত্ত
*সুধা .... ফুলওয়ালি বালিকা
*বলরাজ সাহানি  অন্ধ বাবা 
*মুকরি দইওয়ালা

## সাউন্ডট্র্যাক
* *ঝন ঝন বাজে ইকতারা, রাজা কা ম্যাই হরকারা * .... সুষমা শ্রেষ্ঠা
* *খেলি হু বাহারোঁ মে, বাহারোঁ মে, বাহারোঁ মে পালি হু হু* ....   
* *কিউ রোজ আকেলা জাতা হ্যায় আয়ে সুরজ লে চল সাথ মুঝে* .... ভুপিন্দর
* *তাজা দহি লে লো তাজা দহি, তাজা দহি লে লো * .... শ্যাম বাসবানি
* *ইয়ে ভোর জাহাঁ সে আতি হ্যায়, কোই মুঝকো ওহাঁ পহুঁচা দেতা* ভুপিন্দর

## আরও দেখুন
**[[ডাকঘর (নাটক)|ডাকঘর]]*

## তথ্যসূত্র

## বহিঃসংযোগ
* 

বিষয়শ্রেণী:১৯৬৫-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:নাটক অবলম্বনে ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
পঞ্চরাত্র

**পঞ্চরাত্র** হল সংস্কৃত ভাষায় রচিত বৈষ্ণব আগম শাস্ত্র। 'পঞ্চরাত্র' কথাটির আক্ষরিক অর্থ 'পাঁচ রাত্রি। (*পঞ্চ*: পাঁচ, *রাত্র*: রাত্রি)। এই নামটির একাধিক ব্যাখ্যা প্রচলিত আছে। *[[শতপথ ব্রাহ্মণ]]* (১২.৬) গ্রন্থেও এই শব্দটি পাওয়া যায়। সেখানে বলা হয়েছে, নারায়ণ পাঁচ রাত্রি ব্যাপী একটি যজ্ঞ করে তুরীয় ও পরিব্যাপ্ত সত্ত্বা অর্জন করেন। পঞ্চরাত্র আগমগুলি রামানুজের শ্রীবৈষ্ণব সম্প্রদায়ের সর্বাপেক্ষা গুরুত্বপূর্ণ ধর্মগ্রন্থগুলির অন্যতম।  পঞ্চরাত্র আগমে ২০০টিরও বেশি ধর্মগ্রন্থ অন্তর্ভুক্ত। এগুলি বিভিন্ন সময়ে রচিত হয়েছিল বলে অনুমান করা হয়। খ্রিস্টপূর্ব ৩য় শতাব্দী থেকে ৬০০-৮৫০ খ্রিষ্টাব্দের মধ্যবর্তী সময়ে এগুলি রচিত হয়।

## ইতিহাস
আধুনিক কালে বিভিন্ন সম্প্রদায়ে বিভক্ত বিষ্ণু-উপাসকগণ পঞ্চরাত্র পূজাপদ্ধতি অনুসরণ করেন। সাত্ত্বত সংহিতা বা সাত্ত্বত তন্ত্র ও জয়াখ্য সংহিতায় নাদ ও নাদব্রহ্মের ধারণাটি পাওয়া যায়। এই দুটি গ্রন্থকে পঞ্চরাত্র গ্রন্থগুলির মধ্যে অনুশাসনমূলক গ্রন্থ মনে করা হয়।

মধ্ব সম্প্রদায়ের প্রতিষ্ঠাতা আনন্দ তীর্থ তার *[[মুণ্ডক উপনিষদ্‌]]* ভাষ্যে লিখেছেন:
"দ্বাপরযুগে বিষ্ণু শুধুমাত্র পঞ্চরাত্র শাস্ত্রের বিধানে পূজিত হতেন। কলিযুগে ভগবান হরির পূজা একমাত্র নামের দ্বারা হয়।"

গৌড়ীয় বৈষ্ণবধর্মের ছয়টি দার্শনিক সনদ বা ষট্‌সন্দর্ভের অন্যতম *পরমাত্মা সন্দর্ভ* গ্রন্থে [জীব গোস্বামী বলেছেন, "রাজসিক ও তামসিক গুণান্বিত অশুদ্ধ ধর্মগ্রন্থগুলি শুধু বিপদ ডেকে আনছে এবং মূল [বেদ অনুসরণ করা কঠিন দেখে এই দুইয়ের বিষয়ে অসন্তুষ্ট হয়ে সর্বজ্ঞ শাস্ত্রকাররা পঞ্চরাত্রের শ্রেষ্ঠত্ব সম্পর্কে দৃঢ় নিশ্চয় হন। এগুলিতে পবিত্র সর্বোচ্চ সত্য নারায়ণ ও তাঁর পূজার বর্ণনা রয়েছে। এই পূজা অত্যন্ত সহজ।" একই সন্দর্ভে জীব গোস্বামী বলেছেন যে, স্বয়ং ভগবান কৃষ্ণ *নারদ পঞ্চরাত্র* বর্ণনা করেছেন। এই কারণে গৌড়ীয় পণ্ডিতরা এটিকে 'প্রমাণ' (সমালোচনামূলক প্রমাণ) হিসেবে ধরে নেন।

## তথ্যসূত্র

## আরও পড়ুন
*S. N. Dasgupta, A History of Indian Philosophy, vol. 3 (Delhi: Motilal Banarsidass, 1975); Sanjukta Gupta, trans., Laksmi Tantra: A Pancaratra Text.
*Orientalia Rheno-Trajectina, Vol. 15 (Leiden: E. J. Brill, 1972); S. Rangachar, Philosophy of Pancaratras (Mandya: Sridevi Prakashana, 1991).

বিষয়শ্রেণী:বৈষ্ণবধর্ম
বিষয়শ্রেণী:বৈষ্ণব সম্প্রদায়
এররাবরম গুহাসমূহ

থাম্ব|250px|এররাবরম ধ্বংসস্তুপের মধ্যে পাথর কেটে নির্মিত একটি জলাধার

**এররাবরম গুহাসমূহ** ভারতের অন্ধ্রপ্রদেশ রাজ্যে অবস্থিত বৌদ্ধ গুহা। এটি রাজামুন্দ্রি থেকে ৪৫ কিলোমিটার দূরে বিশাখাপত্তনম সড়কের উপর ইয়েলেরু নদীর তীরে ধনলা-ডিব্বা টিলায় অবস্থিত। এই গুহা থেকে প্রাপ্ত ধ্বংসাবশেষ থেকে প্রমাণিত হয়েছে যে, খ্রিস্টপূর্ব ১ম শতাব্দীতে এই গুহাগুলি খনন করা হয়েছিল। খ্রিস্টপূর্ব ১ম শতাব্দী থেকে খ্রিস্টীয় ২য় শতাব্দী পর্যন্ত এই স্থলটি ছিল উদীয়মান বৌদ্ধ ধর্মচর্চার কেন্দ্র।

## তথ্যসূত্র

বিষয়শ্রেণী:অন্ধ্রপ্রদেশের প্রত্নস্থল
বিষয়শ্রেণী:ভারতের স্তুপ
বিষয়শ্রেণী:বৌদ্ধ তীর্থস্থান
বিষয়শ্রেণী:বৌদ্ধ গুহাসমূহ
বিষয়শ্রেণী:ভারতের বৌদ্ধমঠ
বিষয়শ্রেণী:ভারতের প্রস্তরখোদিত স্থাপত্য
বিষয়শ্রেণী:ভারতের ভূতপূর্ব জনবসতি অঞ্চলন
বিষয়শ্রেণী:বৌদ্ধ সন্ন্যাস
বিষয়শ্রেণী:বৌদ্ধ স্থাপত্য
বিষয়শ্রেণী:ভারতীয় স্থাপত্য
বিষয়শ্রেণী:স্থাপত্যশৈলী
বিষয়শ্রেণী:ভারতের চিত্রলিপি সম্বলিত গুহা
বিষয়শ্রেণী:অন্ধ্রপ্রদেশের গুহাসমূহ
বিষয়শ্রেণী:অন্ধ্রপ্রদেশের বৌদ্ধ ধর্মস্থান
বিষয়শ্রেণী:ভারতের বৌদ্ধ মঠ
বিষয়শ্রেণী:ভারতের প্রাক্তন জনবহুল স্থান
অলিম্পিকে পোল্যান্ড

**[[পোল্যান্ড]]** প্রথম অলিম্পিক গেমসে অংশগ্রহণ করে ১৯২৪ সালে এবং তারপর থেেক সকল গ্রীষ্মকালীন অলিম্পিক গেমসে অংশগ্রহণ করে আসছে। শুধু ১৯৮০ গেমস তারা যুক্তরাষ্ট্রের নেতৃত্বে বয়কট করেছিল। গ্রীষ্মকালীন গেমস ছাড়াও পোল্যান্ড প্রত্যেকটি শীতকালীন গেমসে অংশগ্রহণ করেছে।

পোল্যান্ডের ক্রীড়াবিদগন সর্বমোট ২৯১টি পদক জিতেছে। সবচেয়ে বেশি পদক বিজয়ী ক্রীড়া হল দৌড়বাজী। হাঙ্গেরি ও রোমানিয়ার পরে পোল্যান্ড তৃতীয় সফল দেশ যারা কখনও স্বাগতিক হতে পারেনি।

পোল্যান্ডের জাতীয় অলিম্পিক কমিটি ১৯১৮ সালে গঠিত হয় এব ১৯১৯ সালে আইওসির স্বীকৃতি পায়।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### গ্রীষ্মকালীন ক্রীড়া অনুযায়ী পদক

### শীতকালীন ক্রীড়া অনুযায়ী পদক

## আরও দেখুন
* অলিম্পিকে পোল্যান্ডের পতাকাবাহীদের তালিকা
* প্যারালিম্পিকে পোল্যান্ড

## বহিঃসংযোগ
* 
* 
* 
*
আবওয়া অভিযান

থাম্ব|Saudi Arabia relief location map

**আবওয়া অভিযান** বা **গাজওয়ায়ে আবওয়া** ২ হিজরির সফর মাসে (আগস্ট ৬২৩ খ্রিষ্টাব্দ) সংঘটিত হয়। ৭০জন সদস্য নিয়ে গঠিত বাহিনীকে মুহাম্মাদ এই অভিযানে নেতৃত্ব দিয়েছেন। কুরাইশ কাফেলার পথরোধ করার জন্য তিনি এই অভিযানের নেতৃত্ব দেন। এক পর্যায়ে তিনি তাদের নিয়ে ওয়াদ্দান পৌছান। তবে বাহিনীটি কুরাইশদের মুখোমুখি হতে পারেনি। এই অভিযানকালে বনু দামরার সাথে মুহাম্মাদ এর মৈত্রী চুক্তি হয়েছিল। এটি প্রথম কোনো অভিযান যাতে মুহাম্মাদ সশরীরে নেতৃত্ব দিয়েছেন। বাহিনীটি মোট ১৫দিন মদিনার বাইরে ছিল। বাহিনীর পতাকা ছিল সাদা এবং হামজা ইবনে আবদুল মুত্তালিব ছিলেন বাহিনীর পতাকাবাহক।

## পটভূমি
হিজরতের পর অবতীর্ণ কুরআনের আয়াতে মুসলিমদেরকে অস্ত্রধারণের অনুমতি দেয়া হয়। এসময় মুহাম্মাদ কুরাইশদের বিরুদ্ধে সামরিক অভিযান প্রেরণ করেন। আবওয়া অভিযান তদ্রূপ একটি অভিযান ছিল।

## বনু জামরাহর সাথে চুক্তি
অভিযানকালে বনু দামরা গোত্রের নেতা আমর ইবনে মুখশি যমরির সাথে মুহাম্মদ মিত্রতামূলক চুক্তি সম্পাদন করেন। এতে নিম্নোক্ত বক্তব্য ছিল:

"এটা হচ্ছে বনু দামরার জন্য আল্লাহর রাসুল মুহাম্মাদ এর দলিল। এই গোত্রের লোকেরা তাদের জীবন ও সম্পদের নিরাপত্তা লাভ করবে। যতক্ষণ না তারা আল্লাহর দ্বীনের বিরুদ্ধে যুদ্ধে লিপ্ত না হয় ততক্ষণ তারা আক্রান্ত হলে আক্রমণকারীদের বিরুদ্ধে তাদের সাহায্য করা হবে। পক্ষান্তরে, যখনই রাসুলুল্লাহ তার সাহায্যের প্রয়োজনে তাদেরকে আহ্বান জানাবেন তখনই তার সাহায্যার্থে তাদেরকে এগিয়ে আসতে হবে।"এই চুক্তির অর্থ উভয় পক্ষকে একে অপরকে আক্রমণ করা, একে অপরের শত্রু সম্মেলনে যোগদান করা বা একে অপরের শত্রুদের সমর্থন করা থেকে নিষেধ করা হয়েছিল। 

## আরও দেখুন
* মুহাম্মাদের নেতৃত্বে যুদ্ধের তালিকা

## তথ্যসূত্র

বিষয়শ্রেণী:মুহাম্মাদের নেতৃত্বে অভিযান
বিষয়শ্রেণী:বহিরাক্রমণ
বিষয়শ্রেণী:মদিনায় মুহাম্মাদ
অভিমান (চলচ্চিত্র)

***অভিমান*** ২০১৬ সালের একটি ভারতীয় বাংলা চলচ্চিত্র যা পরিচালনা করছেন রাজ চক্রবর্তী এবং এতে অভিনয় করেছেন জিৎ, সায়ন্তিকা বন্দ্যোপাধ্যায়, শুভশ্রী গাঙ্গুলী। এটি তেলুগু ছবির পুনর্নির্মাণ।

## অভিনয়
* জিৎ - আদিত্য/দ্বীপ
* সায়ন্তিকা বন্দ্যোপাধ্যায় - সৃজনী
* শুভশ্রী গাঙ্গুলী - দিশানি
* অঞ্জনা বসু - মধুজা ব্যানার্জী
* সব্যসাচী চক্রবর্তী - অশোক দেববর্মন
* স্বস্তিকা দত্ত - ঈশানি
* কাঞ্চন মল্লিক - সেবক দাস
* খরাজ মুখার্জী - ম্যানেজার ভীগু
* কৌশিক ব্যানার্জী - অরুণ দেব বর্মন (আদিত্যর বাবা)
* বিশ্বনাথ বসু - খাসনবিশ
* অনিমেষ ভাদুড়ী - প্রণব ব্যানার্জী
* সুদীপ মুখোপাধ্যায় - যুধিষ্টি সরদার
* বুদ্ধদেব ভট্টাচার্জী -

## তথ্যসূত্র

বিষয়শ্রেণী:২০১৬-এর চলচ্চিত্র
বিষয়শ্রেণী:২০১৬-এর ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:রাজ চক্রবর্তী পরিচালিত চলচ্চিত্র
বাংলাদেশে সন্ত্রাসবাদ

**বাংলাদেশে অভ্যন্তরীণ সংঘর্ষ** কিছুসংখ্যক ইসলামপন্থী এবং সাম্যবাদী চরমপন্থী সংঘাতে সৃষ্ট একটি চলমান ক্ষুদ্রায়তন গেরিলা প্রচারণা।

## কালপঞ্জি

### ১৯৯৯

* ১৯৯৯ সালের ১৮ জানুয়ারী  হরকাত-উল জিহাদ আল-ইসলামী বাংলাদেশ শামসুর রহমানকে হত্যার চেষ্টা করেছিল। 
* ১৯৯৯ সালের ৬ মার্চ যশোরের বাংলাদেশ উদীচী শিল্পীগোষ্ঠীর উপর চালানো বোমা হামলায় ১০ জন নিহত হন।
* ১৯৯৯ সালের ১৫ মার্চ আওয়ামী লীগের সংসদ সদস্য মহিবুর রহমান মানিকের বাড়িতে চলানো বোমা হামলায় দুজন নিহত হন। 
* ১৯৯৯ সালের ৮ ডিসেম্বর, একটি আহমদী মসজিদে চালানো বোমা হামলা হয় ৮ জন নিহত হয় 

### ২০০১

* ২০০১ সালের ২০ জানুয়ারী বাংলাদেশের কমিউনিস্ট পার্টির সমাবেশে বোমা হামলা চালানো হয়। এ ঘটনায় ৫ জন নিহত এবং  ৭০ জন আহত হয়। 
* ২০০১ সালের ১৪ এপ্রিল -, হরকাত-উল-জিহাদ আল-ইসলামি কর্তৃক রমনা বটমূলে চালানো বোমা হামলায় ১০ জন নিহত হয়। 
* ২০০১ সালের ১ জুন গোপালগঞ্জের রোমান ক্যাথলিক চার্চে বোমা হামলায় ১০ জন নিহত হন। 
* ২০০১ সালের ১৬ জুন নারায়ণগঞ্জে বাংলাদেশ আওয়ামী লীগের সমাবেশে চালানো বোমা হামলায় ২২ জন নিহত হয় । 
* ২০০১ সালের ২৩শে সেপ্টেম্বর বাগেরহাটে বাংলাদেশ আওয়ামী লীগের সমাবেশে বোমা হামলায় ৯ জন নিহত হয়। 
* ২০০১ সালের ২৭ সেপ্টেম্বর সুনামগঞ্জে বাংলাদেশ আওয়ামী লীগের সমাবেশে চালানো বোমা হামলায় ৪ জন নিহত হয়।
* ২০০১ সালের ১৬ নভেম্বর চট্টগ্রামে গোপাল কৃষ্ণ মুহুরীকে হত্যা করা হয়।

### ২০০২

* ২০০২ সালের ৬ ডিসেম্বর ময়মনসিংহে সিনেমা হলগুলোতে চালানো সমন্বিত বোমা হামলায় ২৭ জন নিহত হয়। 
* ২০০২ সালের ২৮ সেপ্টেম্বর সাতক্ষীরায় একটি সিনেমা হল ও সার্কাসে চালানো বোমা হামলায় ৩ জন নিহত ও ১০০ জন আহত হয়। 
## আরো দেখুন
* পার্বত্য চট্টগ্রাম সংঘাত
* বাংলাদেশে ধর্মনিরপেক্ষদের উপর আক্রমণ

## তথ্যসূত্র


বিষয়শ্রেণী:১৯৯০-এর দশকের সংঘর্ষ
বিষয়শ্রেণী:২০০০-এর দশকের সংঘর্ষ
বিষয়শ্রেণী:২০১০-এর দশকের সংঘর্ষ
বিষয়শ্রেণী:১৯৯০-এর দশকে বাংলাদেশ
বিষয়শ্রেণী:২০০০-এর দশকে বাংলাদেশ
বিষয়শ্রেণী:২০১০-এর দশকে বাংলাদেশ
বিষয়শ্রেণী:২০১৪-এ সংঘর্ষ
বিষয়শ্রেণী:২০১৫-এ সংঘর্ষ
বিষয়শ্রেণী:২০১৬-এ সংঘর্ষ
বিষয়শ্রেণী:এশিয়ায় বিদ্রোহ
বিষয়শ্রেণী:বাংলাদেশের সামরিক ইতিহাস
বিষয়শ্রেণী:চলমান বিদ্রোহ
বিষয়শ্রেণী:বাংলাদেশে সন্ত্রাসবাদ
২০১১ সালের বাংলাদেশী চলচ্চিত্রের তালিকা

**২০১১** সালে বাংলাদেশে মুক্তিপ্রাপ্ত চলচ্চিত্রের তালিকা।

## মুক্তিপ্রাপ্ত চলচ্চিত্র সমূহ

## আরও দেখুন

* ২০১০ সালের বাংলাদেশী চলচ্চিত্রের তালিকা
* ২০১২ সালের বাংলাদেশী চলচ্চিত্রের তালিকা
* বাংলাদেশের চলচ্চিত্র
* ঢালিউড

## তথ্যসূত্র

## বহিঃসংযোগ
* ইন্টারনেট মুভি ডেটাবেজে বাংলাদেশী চলচ্চিত্র 

বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
বিষয়শ্রেণী:২০১১-এ বাংলাদেশ
দ্য লাস্ট রাজা অব ওয়েস্ট পাকিস্তান

***দ্য লাস্ট রাজা অব ওয়েস্ট পাকিস্তান*** () হলো পূর্ব পাকিস্তানের (বর্তমান বাংলাদেশ) চাকমা রাজা ত্রিদিব রায়ের জীবনীমূলক একটি গ্রন্থ। এই বইয়ের লেখক প্রিয়জিৎ দেবসরকার। তিনি লন্ডনে বসবাসরত একজন ভারতীয় রাজনৈতিক বিশ্লেষক। বইটি প্রধানত রাজা ত্রিদিব রায়ের সরকার ও তাঁর শাসনের দিকে আলোকপাত করে। রাজা ত্রিদিব রায় ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। বইটি ১৯৫৩ সালে ত্রিদিব রায়ের রাজা হিসেবে রাজ্যাভিষেক থেকে ১৯৭১ সালে বাংলাদেশের স্বাধীনতা পর্যন্ত তাঁর সম্পূর্ণ জীবন-ইতিহাসের বিবরণ দেয়।

বইটিতে লিপিবদ্ধ আছে যে ১৯৭১ সালে বাংলাদেশের স্বাধীনতা যুদ্ধ শুরু হলে ত্রিদিব রায় কীভাবে পাকিস্তানের পক্ষাবলম্বন করেন। তাঁর আশঙ্কা ছিল যে স্বাধীন বাংলাদেশে চাকমা রাজ্যের স্বায়ত্তশাসন থাকবে না এবং বাঙালিদের কারণে চাকমারা স্থানচ্যুত হবে তাই তিনি পশ্চিম পাকিস্তানের সাথে হাত মিলিয়ে স্বায়ত্তশাসন বজায় রাখতে চেয়েছিলেন। পরবর্তীকালে যুদ্ধ শেষ হলে তিনি পাকিস্তান চলে যান। রাজা ত্রিদিব রায়ের তৎকালীন পশ্চিম পাকিস্তান সরকারের প্রতি বিশ্বস্ততার বিশদ বিবরণের কারণেই বইটির নামকরণ *দ্য লাস্ট রাজা অফ ওয়েস্ট পাকিস্তান* করা হয়েছে। বইটি উল্লেখ করে যে পাকিস্তানে ত্রিদিব রায় একজন লেখক, কূটনৈতিক, বৌদ্ধ ধর্মীয় নেতা ও রাজনীতিবিদ হিসেবে পরিচিত হন এবং ১৯৮১ থেকে ১৯৯৪ সাল পর্যন্ত তিনি আর্জেন্টিনায় পাকিস্তানের রাষ্ট্রদূত হিসেবে দায়িত্বপালনও করেন। বই অনুযায়ী মুক্তিযুদ্ধে আনুগত্যের কারণে পাকিস্তান সরকার ত্রিদিব রায়কে আজীবনের জন্য ফেডারেল মন্ত্রী ঘোষণা করে।

বইটি মূলত মাধ্যমিক উৎসসমূহের তথ্য দিয়ে গবেষণা করা হয়। ফলস্বরূপ এটির তথ্যসূত্রসমূহই প্রায় ৩৫ পৃষ্ঠা জুড়ে উপস্থিত রয়েছে।

## তথ্যসূত্র


বিষয়শ্রেণী:বাংলাদেশের ইতিহাস
বিষয়শ্রেণী:বাংলাদেশের স্বাধীনতা যুদ্ধভিত্তিক উপন্যাস
বিষয়শ্রেণী:চাকমা রাজপরিবার
বিষয়শ্রেণী:ইংরেজি উপন্যাস
বিষয়শ্রেণী:পূর্ব পাকিস্তানের ইতিহাস
১৯৭১: ভেতরে বাইরে

**১৯৭১: ভেতরে বাইরে** হল বাংলাদেশের স্বাধীনতা যুদ্ধের উপ-সর্বাধিনায়ক এ কে খন্দকার রচিত একটি মুক্তিযুদ্ধ ভিত্তিক গ্রন্থ। বইটিতে লেখক স্বাধীনতা যুদ্ধে উপপ্রধানের দায়িত্ব পালনকালে প্রত্যক্ষকৃত মুক্তিযুদ্ধের কিছু স্মৃতি তুলে ধরেছেন। বইটি প্রথম প্রকাশিত হয় ২০১৪ সালের আগস্ট মাসে। প্রকাশিত হওয়ার পর বইটিকে অনেকেই স্বাধীনতা যুদ্ধের একটি বিকৃত ইতিহাস হিসাবে উল্লেখ করেছেন।

## সারসংক্ষেপ
এ কে খন্দকার মুক্তিযুদ্ধ চলাকালে বাংলাদেশ বাহিনীর ডেপুটি চীফ অব স্টাফ ছিলেন। ফলে তিনি যুদ্ধের নীতি নির্ধারণে অংশগ্রহণ করেছেন, সফলতা ও ব্যর্থতাগুলো খুব কাছ থেকে দেখেছেন এবং অনুভব করেছেন। বইটিতে তিনি তাঁর দেখা মুক্তিযুদ্ধের কিছু সফলতা, ব্যর্থতা ও সীমাবদ্ধতার মূল্যায়ন চিত্র ১৫টি অধ্যায়ে তুলে ধরেছেন।

## সমালোচনা
২০১৪ সালে প্রকাশের পরপরই বইটির কিছু তথ্যের কারণে ইতিহাস বিকৃতির অভিযোগ এনে কেউ কেউ তাঁর সমালোচনা করেন। উক্ত গ্রন্থে তিনি লেখেন, শেখ মুজিব ৭ই মার্চ থেকে শুরু করে গ্রেপ্তারের আগ পর্যন্ত স্বাধীনতার কোনো ঘোষণা দিয়ে যান নি, কোনো লিখিত চিরকুট বা রেকর্ডকৃত কণ্ঠবার্তাও রেখে যান নি এবং পূর্বনির্ধারিত কোনো দিকনির্দেশনাও দিয়ে যান নি।

কিন্তু প্রকাশের পরপর সমসাময়িক আওয়ামী লীগ নেতৃবৃন্দর মাঝে এবং সংসদ অধিবেশনে এ নিয়ে ব্যাপক সমালোচনা হয় এবং লেখক ও বইটির বিরুদ্ধে রাজনৈতিক তথ্য বিকৃতির অভিযোগে মামলা করা হয়, এবং লেখক বইটির উক্ত অংশ ও তদসংশ্লিষ্ট আরও কিছু অংশ প্রত্যাহার করেন ও ২০১৯ সালের ১১ই আগস্ট এর জন্য আনুষ্ঠানিকভাবে শেখ মুজিবের ব্যাপারে ভুল তথ্য দেওয়ার জন্য জাতির নিকট ক্ষমা প্রার্থনা ঘোষণা করেন।

## আরও দেখুন
* বাংলাদেশের মুক্তিযুদ্ধ বিষয়ক বইয়ের তালিকা

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের স্বাধীনতা যুদ্ধের বই
বিষয়শ্রেণী:২০১৪-এর বই
প্রবাহী

thumb|সিম্যুলেশনে লেমুনার প্রবাহ
**প্রবাহী পদার্থ** হচ্ছে এমন একটি বস্তু যা ব্যাবর্তন পীড়ন রোধ করতে পারে না, যার ফলে এর প্রভাবে অবিরাম বিকৃত হতে থাকে। ব্যাবর্তন পীড়নের মান খুব কম হলেও অনুরূপ বিকৃতি ঘটবে। এই ব্যাবর্তন পীড়ন প্রবাহীর সচল অবস্থায় বিদ্যমান থাকতে পারে। তবে প্রবাহীতে ব্যাবর্তন পীড়ন থাকতে হলে এতে সান্দ্রতা থাকতে হবে। বাস্তব ক্ষেত্রে সব প্রবাহীরই কিছু না কিছু সান্দ্রতা আছে। যদি প্রবাহীতে সান্দ্রতা না থাকে তবে সেই প্রবাহীকে আদর্শ প্রবাহী বলে। আদর্শ প্রবাহীতে স্থির বা সচল কোন অবস্থাতেই ব্যাবর্তন পীড়ন থাকতে পারেনা।

গ্যাস এবং তরল এই দুই ভাগে প্রবাহীকে ভাগ করা যায়। গ্যাস এবং তরলের মধ্য প্রধান পার্থক্য হচ্ছে এই যে, বাস্তব ক্ষেত্রে তরল পদার্থ অসংনম্য, কিন্তু সব গ্যাসই সংনম্য এবং তরল পদার্থ একটি নির্দিষ্ট আয়তন দখল করে এবং এর উন্মুক্ত পৃষ্ঠদেশ থাকে, কিন্ত নির্দিষ্ট ভরের কিছু গ্যাস যদি কোন পাত্রে রাখা যায়, তাহলে এটি প্রসারিত হয়ে পাত্রের  সমস্ত অংশই দখল করে।

## প্রবাহীর গুণাবলী
প্রবাহী নিম্নলিখিত গুণাবলী প্রদর্শন করে:
* সান্দ্রতা
* ঘনত্ব
* আপেক্ষিক ওজন
* আপেক্ষিক গুরুত্ব
* বাস্পীয় চাপ
* পৃষ্ঠটান
* সংনম্যতা বা স্থিতিস্থাপকতা
* কৈশিকতা বা কৈশিক ক্রিয়া

## আরও দেখুন
* পদার্থ
* তরল
* গ্যাস

## তথ্যসূত্র

* ইসলাম, কামরুল; ইসলাম, ওবায়দুল (১৯৮৯)। ফ্লুয়িড বলবিদ্যা। ঢাকা: বাংলা একাডেমী, প্রথম মুদ্রণ। পৃষ্ঠা ১-১৩।

বিষয়শ্রেণী:গ্যাস
বিষয়শ্রেণী:তরল পদার্থ
বিষয়শ্রেণী:প্রবাহী গতিবিজ্ঞান
বুওয়াত অভিযান

**বুওয়াত অভিযান** বা **গাজওয়ায়ে বুওয়াত** ২ হিজরির রবিউল আওয়াল মাসে (সেপ্টেম্বর বা অক্টোবর ৬২৩ খ্রিষ্টাব্দ) সংঘটিত হয়। এসময় মুহাম্মাদ  ২০০ সদস্যের একটি বাহিনী নিয়ে একটি কুরাইশ কাফেলার পথরোধের জন্য অভিযানের নেতৃত্ব দেন। মুসলিমরা বুওয়াত নামক স্থান পর্যন্ত পৌছায় তবে উভয় পক্ষ পরস্পর মুখোমুখি হতে পারেনি। অভিযানকালে সাদ ইবনে মুয়াজকে মদিনার আমির নিযুক্ত করা হয়। সাদ ইবনে আবি ওয়াক্কাস বাহিনীর সাদা পতাকা বহন করেছিলেন।

## পটভূমি
আবওয়া অভিযানের এক মাস পরে বুওয়াত অভিযান সংঘটিত হয়। এসময় উমাইয়া ইবনে খালাফের নেতৃত্বে একটি কাফেলা মদিনার নিকট দিয়ে অতিক্রম করছিল। এই কাফেলার সদস্য ছিল ১০০ জন।

## আরও দেখুন
*মুহাম্মাদ এর নেতৃত্বে যুদ্ধ তালিকা

## তথ্যসূত্র


বিষয়শ্রেণী:মুহাম্মাদের নেতৃত্বে অভিযান
বিষয়শ্রেণী:৬২৩
সাফওয়ান অভিযান

**সাফওয়ান অভিযান** বা **গাজওয়ায়ে সাফওয়ান** (**প্রথম বদর অভিযান** নামেও পরিচিত) ২ হিজরির রবিউল আওয়াল মাসে (সেপ্টেম্বর ৬২৩ খ্রিষ্টাব্দ) সংঘটিত হয়।

কুর্জ‌ ইবনে জাবির আল-ফিহরির নেতৃত্বে একটি দল মদিনার চারণভূমিতে আক্রমণ চালিয়ে মুসলিমদের গবাদিপশু লুট করে নেয়। এ কারণে মুহাম্মদ  সত্তরজনের একটি বাহিনী নিয়ে তাদের ধাওয়া করে বদরের নিকট সাফওয়ান উপত্যকায় পৌছান। কিন্তু কুর্জে‌র দল পালিয়ে যেতে সক্ষম হয়। এরপর মুসলিমরা মদিনায় ফিরে আসে। আলি ইবনে আবি তালিব অভিযানের সাদা পতাকা বহন করেছিলেন। অভিযানকালে যায়েদ ইবনে হারেসাকে মদিনার আমির নিযুক্ত করা হয়।

## আরও দেখুন
*মুহাম্মাদ এর নেতৃত্বে যুদ্ধ তালিকা

## তথ্যসূত্র


বিষয়শ্রেণী:মুহাম্মাদের নেতৃত্বে অভিযান
বিষয়শ্রেণী:৬২৫
বিষয়শ্রেণী:বহিরাক্রমণ
গোকুল মেধ

**গোকুল মেধ** বগুড়া সদর থানার অন্তর্গত গোকুল গ্রামে খননকৃত একটি প্রত্নস্থল। স্থানীয়ভাবে এটি *বেহুলার বাসর ঘর* নামেই অধিক পরিচিত। তবে আসলে এটি বেহুলার বাসর ঘর নয়, একটি প্রাচীন বৌদ্ধ মঠ। অনেকে একে *লক্ষ্মীন্দরের মেধও* বলে থাকে। এটি বাংলাদেশ প্রত্নতত্ত্ব অধিদপ্তরের  অন্তর্ভুক্ত অন্যতম প্রত্নতাত্ত্বিক স্থান।

## অবস্থান
মহাস্থানগড় বাস স্ট্যান্ড থেকে প্রায় ২ কি.মি দক্ষিণ পশ্চিমে এবং বগুড়া শহর থেকে ১০ কিলোমিটার উত্তরে গোকুল নামক গ্রাম এবং গোকুল, রামশহর ও পলাশবাড়ি গ্রাম তিনটির সংযোগ স্থলে এটি অবস্থিত।

## ইতিহাস
বাংলাদেশ প্রত্নতত্ত্ব অধিদপ্তররের মতে, আনুমানিক খৃস্টাব্দ ৭ম শতাব্দী থেকে ১২শ শতাব্দীর মধ্যে এটা নির্মিত হয়। বলা হয়ে থাকে এখানে বেহুলার বাসর হয়েছিল। যা সেন যুগের অনেক পূর্বেকার ঘটনা। তবে বর্তমান গবেষকদের মতে, এ কীর্তিস্তম্ভ ৮০৯ থেকে ৮৪৭ খৃস্টাব্দে দেবপাল নির্মিত একটি বৌদ্ধমঠ। 
এখানে বহু গর্তযুক্ত একটি ছোট প্রস্তর খণ্ডের সঙ্গে ষাঁড়ের প্রতিকৃতির একটি স্বর্ণ পত্র পাওয়া গিয়েছিল। এ থেকে ধারণা করা হয়, এটি একটি বর্গাকৃতির শিব মন্দির ছিলো। বিখ্যাত পর্যটক ইবনে বতুতা ও হিউয়েন সাং তাদের ভ্রমণ কাহিনীতে এটাকে বৌদ্ধ মঠ রূপে উল্লেখ করেছিলেন বলে জানা যায় এবং প্রত্নতাত্ত্বিকরা স্থানটিকে বৌদ্ধ বৈদ্যমঠ ছিল বলে মনে করেন, তাদের ভাষ্য মতে এটি খ্রিষ্টীয় সপ্তম থেকে দ্বিতীয় শতক পর্যন্ত নানা সময়ে নির্মিত। আবার কোনো কোনো ঐতিহাসিক গ্রন্থে এই মেধকে একটি পর্যবেক্ষণ কেন্দ্র রূপে উল্লেখ করা হয়েছে, এটি নির্মাণ করা হয়েছিল পুণ্ড্রবর্ধনের রাজধানীকে বাইরের শত্রু থেকে রক্ষা করার জন্য।

## অবকাঠামো
বাইরে থেকে দেখতে এটি একটি উঁচু টিলার মতো মনে হলেও গভীরে লুকিয়ে আছে পরিকল্পিত স্থাপত্য। ইষ্টক নির্মিত এ স্তূপটি পূর্ব পশ্চিমে অপেক্ষাকৃত দীর্ঘ। ১৭২টি কক্ষ সমান দূরত্বে সাজানো, মাঝখানে রয়েছে বিশাল একটি প্রার্থনাকক্ষ। প্রত্নতাত্ত্বিকদের মতে কক্ষগুলোর গঠন, দেয়ালের পুরুত্ব, ইটের আকার—সবই প্রমাণ করে এটি কোনো সাধারণ গৃহ বা রাজকীয় কক্ষ ছিল না। বরং এখানে বাস করতেন ভিক্ষু বা বৌদ্ধগুরুরা, যাঁরা চর্চা করতেন ধর্ম, ধ্যান ও চিকিৎসাবিদ্যা। এখানে একটি বৌদ্ধস্তম্ভ রয়েছে, যা সম্রাট অশোক নির্মাণ করেছিলেন। স্তম্ভের উচ্চতা প্রায় ৪৫ ফুট। স্তম্ভের পূর্বার্ধে রয়েছে ২৪ কোণবিশিষ্ট চৌবাচ্চাসদৃশ একটি স্নানাগার। উক্ত স্নানাগারের মধ্যে ছিল ৮ ফুট গভীর একটি কূপ।

## চিত্রশালা


GOKUL MEDH (Behula Lakshindarer Basar Ghar).jpg|সম্মুক দিক
Gokul Medh 05.jpg|আকাশ থেকে দেখা দৃশ্য
চৌবাচ্চাসদৃশ স্নানঘর.jpg|একদম চূড়ায় প্রবেশপথ



## আরও দেখুন
* বাংলাদেশের প্রত্নতাত্ত্বিক স্থানের তালিকা

* চাঁদ সদাগর
* পরশুরামের প্রাসাদ
* গোবিন্দ ভিটা
* ভাসু বিহার

## তথ্যসূত্র

বিষয়শ্রেণী:বগুড়া জেলার দর্শনীয় স্থান
বিষয়শ্রেণী:বগুড়া জেলার প্রত্নতাত্ত্বিক স্থাপনা
বিষয়শ্রেণী:বাংলাদেশের প্রত্নতাত্ত্বিক স্থান
সিয়ার-ই নবী

**সিয়ার-ই নবী** মুহাম্মাদ  এর জীবনীভিত্তিক তুর্কি মহাকাব্য। ১৩৮৮ সালের দিকে এটি লেখার কাজ সম্পন্ন হয়। কায়রোর মামলুক শাসক সুলতান বেরকুকের নির্দেশে এরজুরুমের মৌলভি তরিকার দরবেশ মুস্তাফা বিন ইউসুফ এটি রচনা করেছেন। ১৩শ শতাব্দীতে আল-বাকরির আরবিতে লিখিত সিরাতের ভিত্তিতে এটি প্রণীত হয় যার এর মূল উৎস আল-ওয়াকিদি (৭৪৮-৮২২) রচিত মুহাম্মাদ  এর জীবনী।

## উসমানীয় অণুচিত্র
উসমানীয় সুলতান তৃতীয় মুরাদ (শাসনকাল: ১৫৭৪-১৫৯৫) এই গ্রন্থের একটি বিলাসবহুল ও চিত্রায়িত সংস্করণ তৈরীর নির্দেশ দেন। একে মুসলিম চিত্রশিল্পের ক্ষেত্রে "দীর্ঘতম একক  চক্র" এবং মুহাম্মাদ  এর জীবনের উপর "সবচেয়ে সম্পূর্ণ চিত্রায়িত কর্ম" হিসেবে বিবেচনা করা হয়। বিখ্যাত মানচিত্রবিদ লুতফি আবদুল্লাহ রাজপ্রাসাদের স্টুডিওর দায়িত্বে ছিলেন। তিনি মুরাদের উত্তরসূরি তৃতীয় মুহাম্মদের শাসনামলে ১৫৯৫ সালের ১৬ জানুয়ারি এই কাজ সম্পন্ন করেন। এই সংস্করণটি ছয়টি খণ্ডে বিভক্ত এবং এতে ৮১৪টি অণুচিত্র রয়েছে। এসব চিত্রে তৎকালীন প্রথামাফিক মুহাম্মাদ কে চেহারা ঢাকা অবস্থায় দেখানো হয়েছে। এছাড়াও তাকে অগ্নিশিখা বেষ্টিত অবস্থায়ও দেখানো হয়েছে।

প্রথম, দ্বিতীয় ও ষষ্ঠ খণ্ড তোপকাপি জাদুঘরে, তৃতীয় খন্ডটি নিউ ইয়র্ক পাবলিক লাইব্রেরি, চতুর্থ খন্ডটি ডাবলিনের চেস্টার বেটি লাইব্রেরিতে রক্ষিত রয়েছে। পঞ্চম খন্ডটির পাওয়া যায়নি। প্রায় দুই ডজন অণুচিত্র ব্যক্তিগত সংগ্রাহকদের নিকট রয়েছে। চারটি ১৯৮৪ সালের মার্চে হোটেল ড্রট অকশন হাউসে বিক্রি হয়।

১৭শ শতাব্দীতে রাজদরবারের শিল্পীদের প্রস্তুতকৃত চতুর্থ খণ্ডের একটি কপি ইস্তানবুলের সুলতানআহমেদে অবস্থিত মিউজিয়াম অব টার্কিশ এন্ড ইসলামিক আর্টে সংরক্ষিত রয়েছে। এটি ইস্তানবুলের আকসারাইয়ের একটি মসজিদের গ্রন্থাগারে সুলতানের মা ১৮৬২-৬৩ সালে দান করেছিলেন।

## গ্যালারি

Image:Siyer-i Nebi 151b.jpg |কাবায় মুহাম্মাদ 
Image:Siyer-i Nebi 123a.jpg |মুহাম্মাদ  কর্তৃক কাবার মূর্তি অপসারণ
Image:Siyer-i Nebi 158b.jpg |হেরা পর্বতে মুহাম্মাদ 
Image:Muhammad at Badr.jpg |বদরের যুদ্ধে মুহাম্মাদ 
Image:Siyer-i Nebi 298a.jpg |ফেরেশতা জিব্রাইল, মিকাইল, ইসরাফিল ও আজরাইলের সাথে মুহাম্মাদ  এর মক্কা যাত্রা।
Image:Siyer-i Nebi 414a.jpg|মুহাম্মাদ  এর মৃত্যু


## তথ্যসূত্র

*Antika, *The Turkish Journal Of Collectible Art*, June 1986
*Blair, Sheila, and Bloom, Jonathan M., *The Art and Architecture of Islam, 1250-1800*, 1995, Yale University Press Pelican History of Art, 
*Fisher, Carol Garrett, "A Reconstruction of the Pictorial Cycle of the "Siyar-i Nabī" of Murād III", *Ars Orientalis*, Vol. 14, (1984), pp.&nbsp;75–94, Freer Gallery of Art and University of Michigan, JSTOR

## বহিঃসংযোগ

বিষয়শ্রেণী:তুর্কি ভাষার বই
বিষয়শ্রেণী:১৬শ-শতাব্দীর চিত্রায়িত পান্ডুলিপি
বিষয়শ্রেণী:চিত্রায়িত ইতিহাস
বিষয়শ্রেণী:ইসলামি চিত্রায়িত পান্ডুলিপি
বিষয়শ্রেণী:চেস্টার বেটি লাইব্রেরীর পান্ডুলিপি
বিষয়শ্রেণী:নিউ ইয়র্ক পাবলিক লাইব্রেরীর পান্ডুলিপি
বিষয়শ্রেণী:মুহাম্মাদের জীবনীগ্রন্থ
বিষয়শ্রেণী:তুর্কি ভাষায় মুহাম্মাদের জীবনীগ্রন্থ
বিষয়শ্রেণী:মুহাম্মাদ সম্পর্কিত কাব্যগ্রন্থ
পাঞ্জাবের হিন্দু উৎসবের তালিকা

এটি পাঞ্জাবে বসবাসরত হিন্দুদের প্রধান উৎসবসমূহের একটি তালিকা। পাঞ্জাবি হিন্দুদের প্রধান উৎসব হল মাঘী ও বৈশাখী, যা পাঞ্জাবি বর্ষপঞ্জির সৌর দৃষ্টিভভঙ্গি অনুসারে নির্ধারিত হয়। অন্যান্য উৎসবগুলো চন্দ্র দৃষ্টিভঙ্গি অনুসারে নির্ধারিত হয়।

## উদ্‌যাপন
পাঞ্জাবি হিন্দুরা পাঞ্জাবি বর্ষপঞ্জি অনুযায়ী এসব উৎসব উদ্‌যাপন করে থাকে।

## বর্ণনাসহ প্রধান পাঞ্জাবি হিন্দু উৎসবসমূহের তালিকা

## অন্যান্য উৎসব

## গ্যালারি

File:Mahadev-Nageshwar.jpg|Statue of Lord Shiva/Mahadev at Nageshwar temple
File:Durga Puja DS.jpg|Durga Puja
File:Baby Krishna Sleeping Beauty.jpg|Baby Krishna 
|Diya necklace Diwali
File:Sanjhi mata ji.jpg|Sanjhi Mata Ji
File:Ravana fizzles.jpg|Effigy of Ravana 


## আরও দেখুন
* ভারতের উৎসবসমূহের তালিকা
* পাঞ্জাবের উৎসবসমূহের তালিকা
* হিন্দু উৎসবসমূহের তালিকা
* পাঞ্জাবি বর্ষপঞ্জি
* পাঞ্জাবে হিন্দু
* পাঞ্জাবি সংস্কৃতি

## তথ্যসূত্র

## বহিঃসংযোগ
* 

বিষয়শ্রেণী:ভারতের উৎসবসমূহের তালিকা
বিষয়শ্রেণী:ভারতে উৎসবের তালিকা
বিষয়শ্রেণী:হিন্দুধর্ম সম্পর্কিত তালিকা
বিষয়শ্রেণী:পাঞ্জাবি সংস্কৃতি
বিষয়শ্রেণী:হিন্দু উৎসব
বিষয়শ্রেণী:ধর্মীয় উৎসবের তালিকা
মৌলভি তরিকা

**মৌলভি তরিকা** (তুর্কি:Mevlevilik বা Mevleviyye; ফারসি:طریقت مولویه) কোনিয়ার একটি সুফি তরিকা। ১৩শ শতাব্দীর কবি, আইনবিদ ও ধর্মতাত্ত্বিক জালালউদ্দিন রুমির অনুসারীরা তার মৃত্যুর পর এই তরিকা প্রতিষ্ঠা করেন। এই তরিকার অনুসারীদেরকে ঘূর্ণায়মান দরবেশও বলা হয়।

## ইতিহাস
উসমানীয় সাম্রাজ্যে মৌলভি তরিকা সুপ্রতিষ্ঠিত ছিল। তরিকার অনেক সদস্য খিলাফতে গুরুত্বপূর্ণ সরকারি পদে আসীন ছিলেন। কোনিয়া ছিল তরিকার কেন্দ্রস্থল। এখানে জালালউদ্দিন রুমিকে দাফন করা হয়েছিল।

উসমানীয় যুগে মৌলভি তরিকার মধ্য থেকে শেখ গালিব, ইসমাইল আনকারাভি ও আবদুল্লাহ সারির মত বিখ্যাত কবি ও সুরকার জন্ম নিয়েছেন। উসমানীয় শাসনামলে বলকান, সিরিয়া, লেবানন, মিশর ও ফিলিস্তিনে মৌলভি তরিকার বিস্তার ঘটে। কাদেরিয়া সহ কিছু সুফি তরিকার সাথে মৌলভি তরিকার মিল রয়েছে।

### মৌলভি রেজিমেন্ট
প্রথম বিশ্বযুদ্ধের সময় ৪র্থ‌ আর্মির অধীনে মৌলভি রেজিমেন্ট সিরিয়া ও ফিলিস্তিনে দায়িত্বপালন করেছে। ১৯১৪ সালের ডিসেম্বরে কোনিয়ায় ৮০০ দরবেশকে নিয়ে গঠিত একটি ব্যাটেলিয়নকে দামেস্কে প্রেরণ করা হয়। ১৯১৬ সালের আগস্টের শেষের দিকে নিয়মিত রিক্রুটদের নিয়ে গঠিত আরেকটি ব্যাটেলিয়ন যুক্ত করা হয়। এই দুই ব্যাটিলিয়ন মিলে মৌলভি রেজিমেন্ট গঠিত হয়েছিল। ফিলিস্তিন অভিযানের শেষ অংশের পূর্বে এই সেনা ইউনিটকে লড়াইয়ে নিয়োজিত করা হয়নি। ১৯১৮ সালের সেপ্টেম্বরে রেজিমেন্ট ভেঙে দেয়া হয়।

অবৈধ ঘোষণার পূর্বে মোস্তফা কামাল আতাতুর্ক ১৯২৩ সালে মৌলভি তরিকার সদস্যদের সাথে সাক্ষাত করেছিলেন।

### ১৯২৫ পরবর্তী সময়
১৯২৫ সালে নবগঠিত তুর্কি প্রজাতন্ত্র কর্তৃক মৌলভি তরিকা নিষিদ্ধ ঘোষিত হয়। কোনিয়ার দরবেশদের আবাসস্থলকে মাওলানা জাদুঘর হিসেবে রূপান্তর করা হয়।

পর্যটক আকর্ষণের জন্য ১৯৫৩ সালে স্বল্প পরিসরে তুরস্কে সামা চর্চার সুযোগ দেয়া হয়। তবে সুফি তরিকা হিসেবে এর চর্চা নিষিদ্ধ থাকে।

## আরও দেখুন
* সুফিবাদ

## তথ্যসূত্র

## বহিঃসংযোগ

* Galata Mevlevi Ensemble 
* Mevlevi Order of America
* DankPhotos.com: ''Whirling Dervishes: The Search for Spirituality''
* The Threshold Society 
* Stichting Threshold Society Nederland
* Lehigh Dialogue Center will host whirling dervishes at Symphony Hall
* Qasim Ul Khairat AlShaikh AlSyed Feroz Shah Qasmi Buneri Qadri NakshBandi

বিষয়শ্রেণী:১২৭৩-এ প্রতিষ্ঠিত
বিষয়শ্রেণী:মৌলভি তরিকা
বিষয়শ্রেণী:সুফি তরিকা
বিষয়শ্রেণী:সুফিবাদ
বিষয়শ্রেণী:সুফি দর্শন
চামিন্দা বান্দারা

**কোনারা মুদিয়ানসেলাগে চামিন্দা বান্দারা** (জন্ম: ২২ মে, ১৯৮৭) কেগালা এলাকায় জন্মগ্রহণকারী শ্রীলঙ্কার প্রথিতযশা ক্রিকেটার। শ্রীলঙ্কা ক্রিকেট দলের অন্যতম সদস্য **চামিন্দা বান্দারা**। দলে তিনি মূলতঃ বামহাতি মিডিয়াম ফাস্ট বোলাররূপে খেলে থাকেন।

## খেলোয়াড়ী জীবন
জুন, ২০১৬ সালে ইংল্যান্ড সফরে শ্রীলঙ্কা দলের অন্যতম সদস্য মনোনীত হন। দুষ্মন্ত চামিরা'র আঘাতপ্রাপ্তির ফলে তৃতীয় টেস্টের জন্য তাকে অন্তর্ভুক্ত করা হয়। ২ জুলাই, ২০১৬ তারিখে স্বাগতিক ইংল্যান্ডের বিপক্ষে তার একদিনের আন্তর্জাতিকে অভিষেক ঘটে।

## তথ্যসূত্র

## আরও দেখুন
* জেফ্রি ভ্যান্ডারসে
* শ্রীলঙ্কা জাতীয় ক্রিকেট দল
* ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর

## বহিঃসংযোগ
* 

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:ক্যান্ডি যুব ক্রিকেট ক্লাবের ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
যোগচূড়ামণ্যুপনিষদ্‌

***যোগচূড়ামণি উপনিষদ্‌*** ( ) বা ***যোগচূড়ামণ্যুপপনিষদ্‌*** (সংস্কৃত:योगचूडामण्युपनिषत्) হল হিন্দুধর্মের একটি অপ্রধান উপনিষদ্‌। এটি সংস্কৃত ভাষায় রচিত। *[[সামবেদ]]* গ্রন্থের সঙ্গে যুক্ত এই উপনিষদ্‌টি কুড়িটি যোগ উপনিষদের অন্তর্গত।

এই গ্রন্থটি কুণ্ডলিনী যোগ সংক্রান্ত আলোচনার জন্য বিশেষভাবে উল্লেখযোগ্য।

## ইতিহাস
*যোগচূড়ামণ্যুপনিষদ্‌* কুণ্ডলিনী তত্ত্ব  ও তন্ত্র অধ্যয়নের একটি সূত্র। রিচার্ড রোজেনের মতে, এই উপনিষদ্‌টি খ্রিস্টীয় ১৪শ থেকে ১৫শ শতাব্দীর মধ্যে কোনও এক সময়ে রচিত। স্বামী সত্যধর্ম সরস্বতী বলেছেন যে, এই উপনিষদ্‌টি যোগীদের উচ্চস্তরের সাধনা সংক্রান্ত একটি উৎকৃষ্ট সন্দর্ভ। এই গ্রন্থের কুণ্ডলিনী আলোচনা পরবর্তীকালে এই বিষয়ে লেখা বইগুলির পূর্বসূরি।

এই গ্রন্থটিকে *যোগচূড়ামণি উপনিষদ্‌* ও *যোগচূড়ামণ্যুপনিষদ্‌* উভয় নামেই অভিহিত করা হয়। *[[মুক্তিকোপনিষদ্‌]]* নামক একটি আধুনিক কালের সংকলন গ্রন্থে রাম ও হনুমানের কথোপকথনের আকারে ১০৮টি উপনিষদের যে তালিকা দেওয়া হয়েছে, তাতে এই গ্রন্থটির ক্রম ৪৬তম। উল্লেখ্য, *মুক্তিকোপনিষদ্‌* ১৮৮৩ সালে তেলুগু ভাষায় প্রকাশিত হয় এবং এই গ্রন্থে কিছু ভুল রয়েছে।  *সামবেদ* গ্রন্থের সঙ্গে যুক্ত যে দশটি উপনিষদ রাজযোগ গোত্রের অন্তর্গত, তার মধ্যে একটি হল *যোগচূড়ামণ্যুপনিষদ্‌*।

## বিষয়বস্তু

*যোগচূড়ামণ্যুপনিষদ্‌* মূলত কাব্যিক শ্লোকে রচিত। এটি একটি অধ্যায়ে ১২১টি শ্লোকে বিন্যস্ত। প্রাথমিক শ্লোকগুলিতে এই উপনিষদের উদ্দেশ্য বর্ণিত হয়েছে। উদ্দেশ্যটি হল ‘কৈবল্য’ (মুক্তিদায়ী একাকিত্ব) প্রাপ্তি। প্রথম ৭০টি শ্লোকে কুণ্ডলিনী যোগের তত্ত্ব ব্যাখ্যাত হয়েছে। এর মধ্যেই আলোচিত হয়েছে চক্র (শক্তিকেন্দ্র), নাড়ি (রক্ত সংবহন নালিকা), প্রাণবায়ু (জীবনীশক্তিরূপ বায়ু), মুদ্রা ও শক্তি (মহাশক্তি)। গ্রন্থের অবশিষ্টাংশে প্রণব ধ্যানের পদ্ধতি আলোচনা করে বলা হয়েছে হঠযোগ, কুণ্ডলিনী যোগ ও আত্মচৈতন্যের প্রতিফলনের সমন্বয়ে কৈবল্য লাভ করা সম্ভব। শেষের শ্লোকগুলিতে বলা হয়েছে যে, সিংহ বা হস্তীকে যেমন ধীর পদক্ষেপে পোষা যায়, তেমনই শরীরের বিভিন্ন ব্যাধিকেও আসন ও প্রাণায়মের মাধ্যমে নিয়ন্ত্রণ করা যায়। মুক্তিদায়ী চৈতন্য ও মানসিক শক্তি যোগের উচ্চস্তরের পদ্ধতিগুলির মাধ্যমে পাওয়া যায়।

এই উপনিষদে বলা হয়েছে যে, নাভির নিচে ও জননস্থানের উপরে অবস্থিত একটি “ডিম্বাকার বা জটে”র আকৃতিবিশিষ্ট স্নায়ুকেন্দ্র থেকে ৭২,০০০ স্নায়ু উৎসারিত হয়েছে। এগুলির মধ্যে ৭২টি স্নায়ুরই মাত্র নামকরণ করা হয়েছে। এই গ্রন্থের আরেকটি উল্লেখযোগ্য বৈশিষ্ট্য হল এই যে, ৫৫ থেকে ৬৪ সংখ্যক শ্লোকে যৌন রস নিয়ে আলোচনা করা হয়েছে। এই দুটিকে বলা হয়েছে ‘বিন্দু’। এই গ্রন্থ অনুসারে, বিন্দু দুই প্রকার: ‘শুক্ল’ (পাণ্ডুবর্ণ, পুরুষ) ও ‘রজঃ’ (রক্তবর্ণ, স্ত্রী)। এই গ্রন্থ অনুসারে, দুটি বিন্দুরই সৃষ্টিশক্তি রয়েছে। শুক্ল হল ব্রহ্ম (বিশ্বজনীন সত্ত্বা) এবং রজঃ হল শক্তি (মহাশক্তি)। সর্বোচ্চ স্তরের মিলন হল যোনিমুদ্রায় এই দুইয়ের মিলন। পরবর্তী শ্লোকগুলিতে নারী ও পুরুষ এর আলোচনার অংশ। বলা হয়েছে, ‘পরাশক্তি’ হল শুদ্ধ আনন্দের সার, ব্রহ্মা হলেন গতি, বিষ্ণু হলেন ছন্দ, রুদ্র হলেন নিষ্ক্রিয়তা এবং ইন্দ্র হলেন উপভোগ। এই গ্রন্থ মতে, ধ্যেয় প্রণবে এই দেবদেবীগণ অবস্থান করেন।

## আরও দেখুন
*চক্র (যোগ)
*কুণ্ডলিনী যোগ
*তন্ত্র
*'যোগকুণ্ডলিন্যুপনিষদ্‌''

## তথ্যসূত্র

## গ্রন্থপঞ্জি
*
*
*
*
*
*
*
*
*
*

বিষয়শ্রেণী:উপনিষদ্‌
বিষয়শ্রেণী:সংস্কৃত ধর্মগ্রন্থ
বিষয়শ্রেণী:হিন্দু ধর্মগ্রন্থ
উশাইরা অভিযান

থাম্ব|আরবি ক্যালোগ্যাফি
**উশাইরা অভিযান** বা **গাজওয়ায়ে উশাইরা** ২ হিজরির জামাদিউল আওয়াল ও জামাদিউল আখির মাসের (নভেম্বর-ডিসেম্বর ৬২৩ খ্রিষ্টাব্দ) মধ্যবর্তী সময়ে সংঘটিত হয়।

## বর্ণনা
আবু সুফিয়ানের নেতৃত্বে একটি কুরাইশ বাণিজ্য কাফেলা সিরিয়ার দিকে যাচ্ছে - গোয়েন্দা মারফত এই খবর পাওয়ার পর মুহাম্মাদ প্রায় ১৫০ বা ২০০ জনের একটি বাহিনী নিয়ে তাদের পথরোধের উদ্দেশ্যে যাত্রা করেন। অভিযানকালে তিনি আবু সালামা ইবনে আবদুল আসাদ মাখজুমিকে মদিনার দায়িত্ব দিয়ে যান। বাহিনীর সাদা পতাকার বাহক ছিলেন হামজা ইবনে আব্দুল মুত্তালিব। এই বাহিনীতে উট ছিল ৩০টি ফলে সদস্যদেরকে পালাক্রমে উটে আরোহণ করতে হয়েছিল।

মুসলিমরা বনু দিনারের গিরিপথ দিয়ে অগ্রসর হয়ে হাবারের মরুভূমির মধ্য দিয়ে যাত্রা করে ইবনে আজহার উপত্যকায় পৌছে। সেখানে একটি গাছের নিচে মুহাম্মাদ বিশ্রাম নেন। এই স্থানে তার নামাজ পড়ার স্থানে পরবর্তীতে মসজিদ নির্মিত হয়। তিনি এখানকার মুশতারাব নামক ঝর্ণার পানি পান করেছিলেন।

এরপর মুসলিমরা বামে খালায়েক নামক স্থানকে রেখে আবদুল্লাহ গিরিপথ দিয়ে যাত্রা করে। এরপর বামের পথ দিয়ে ইয়ালইয়ালের সমভূমিতে পৌছার পর ইয়ালইয়াল ও দাবুরের সংযোগস্থলে যাত্রাবিরতি করে। এখানকার কূয়া থেকে পানি পান করা হয়। এরপর বাহিনীটি ফারশ মিলালের সমভূমির মধ্য দিয়ে অগ্রসর হয়। এরপর মুসলিমরা ইয়ামামার ছোট পার্বত্য অঞ্চল পেরিয়ে ইয়ানবুর সমভূমির মধ্য দিয়ে উশাইরা পৌছে। তারা সেখানে হামালার পরিকল্পনা করে।
 
মুসলিমরা যুল উশাইরা পর্যন্ত অগ্রসর হয়। কিন্তু কুরাইশ কাফেলাটি কয়েকদিন পূর্বে উক্ত স্থান অতিক্রম করে চলে যায়। মুসলিমরা এখানে জামাদিউল আওয়াল ও জামাদিউল আখিরের কয়েকদিন অবস্থান করে। পরবর্তীতে কুরাইশ কাফেলাটি সিরিয়া থেকে ফিরে আসার সময় মুসলিমরা পুনরায় অবরোধের জন্য অগ্রসর হয় এবং ঘটনা পরিক্রমায় বদরের যুদ্ধ সংঘটিত হয়।

এই অভিযানের সময় মুহাম্মাদ এর সাথে বনু মাদলাজ গোত্রের মিত্রতা স্থাপিত হয়। এরপর মুসলিমরা মদিনায় ফিরে আসে।

## আরও দেখুন
* মুহাম্মাদ এর নেতৃত্বে যুদ্ধ তালিকা

## তথ্যসূত্র


বিষয়শ্রেণী:মুহাম্মাদের নেতৃত্বে অভিযান
বিষয়শ্রেণী:৬২৫
ভক্তামর স্তোত্র

**ভক্তামর স্তোত্র** হল একটি বিখ্যাত জৈন প্রার্থনা। এটি সংস্কৃত ভাষায় রচিত। খ্রিস্টীয় ৭ম শতাব্দীতে এটি রচনা করেছিলেন আচার্য মনতুঙ্গ। ‘ভক্তামর’ শব্দটি সংস্কৃত ‘ভক্ত’ ও ‘অমর’ শব্দ দুটি থেকে এসেছে।

এই প্রার্থনায় প্রথম জৈন তীর্থংকর ঋষভনাথের স্তুতি করা হয়েছে। এই স্তোত্রে মোট ৪৮টি শ্লোক রয়েছে। শেষ শ্লোকে মনতুঙ্গার নাম উল্লিখিত হয়েছে।

## বিবরণ
ভক্তামর একটি স্তোত্রের আকারে পঠিত ও স্তবনের আকারের গীত হয়। অন্যান্য জৈন প্রার্থনাগুলি (যেমন পার্শ্বনাথের প্রতি উৎসর্গিত কল্যাণমন্দির স্তোত্র ও সকল তীর্থঙ্করের প্রতি উৎসর্গিত স্বয়ম্ভু স্তোত্র) এই স্তোত্রটির পরে পঠিত বা গীত হয়। এই ধরনের ভক্তিমূলক সাহিত্য রচনার উদ্দেশ্য জৈন মতবাদকে জনসাধারণের বোধগম্য করে তোলা।

## ইতিহাস
মনতুঙ্গের কিংবদন্তিটি ভোজ নামে এক রাজার সঙ্গে যুক্ত। যদিও মনতুঙ্গ সম্ভবত ধরার রাজা ভোজের কয়েক শতাব্দী আগের ব্যক্তিত্ব ছিলেন। কোনও কোনও গবেষক তাকে কিংবদন্তি রাজা বিক্রমাদিত্যের রাজসভার নবরত্নের অন্যতম ক্ষপণক হিসেবে চিহ্নিত করেছেন। তিনি এবং সংগীত তত্ত্বমূলক "বহদ্দেশী" গ্রন্থের রচয়িতা সংস্কৃত কবি মাতঙ্গ সম্ভবত একই ব্যক্তি ছিলেন। ভক্তামর স্তোত্র গুপ্ত বা গুপ্তোত্তর যুগে কোনও এক সময়ে রচিত হয়। সেই ক্ষেত্রে মনতুঙ্গ কালিদাস ও বরাহমিহিরের সমসাময়িক ছিলেন। ভোপাল ও ধরার নিকটবর্তী অনেক স্থান প্রথানুসারে মনতুঙ্গের সঙ্গে যুক্ত।

## শিল্পকলা
ভক্তামর স্তোত্র চিত্রকলায় বহুল অলংকৃত হয়েছে। সঙ্গনেরের সংঘিজি মন্দিরে প্রত্যেকটি শ্লোকের প্যানেল চিত্র দেখা যায়। ভারুচের একটি মন্দিরের একাংশ ভক্তামর ও এর রচয়িতা মনতুঙ্গের প্রতি উৎসর্গিত।

## টীকা

## তথ্যসূত্র
* 
* 

বিষয়শ্রেণী:জৈন মন্ত্র
গান্ধী স্মৃতি সংগ্রহালয়, পাটনা

**গান্ধী স্মৃতি সংগ্রহালয়** হল একটি জাদুঘর ও জনসেবা প্রতিষ্ঠান। এটি ভারতের বিহার রাজ্যের রাজধানী পাটনায় অবস্থিত। এই জাদুঘরে মহাত্মা গান্ধীর জীবন, আদর্শ ও ভারতের স্বাধীনতা সংগ্রামে তার অবদানগুলি প্রদর্শিত হয়। এটি ভারতের এগারোটি গান্ধী সংগ্রহালয়ের অন্যতম।

## ইতিহাস
১৯৪৮ সালে মহাত্মা গান্ধী নিহত হওয়ার পর দেশব্যাপী গান্ধীর স্মারকস্থল নির্মাণের জন্য জনসাধারণের কাছে আবেদন জানানো হয়েছিল। এই উদ্দেশ্যে ভারতের দরিদ্র ও ধনী নাগরিকদের অর্থসাহায্যে মহাত্মা গান্ধী জাতীয় স্মৃতি নিধি নামে একটি ট্রাস্ট গঠিত হয়। ১৯৬৭ সালে পাটনা সংগ্রহালয় স্থাপিত হয়। এই সংগ্রহালয়টি গান্ধী ময়দানের উত্তর-পশ্চিম কোণে স্থাপিত হয়েছিল। ১৯৭১ সালের জুলাই মাস পর্যন্ত এটি ছিল কেন্দ্রীয় গান্ধী সংগ্রহালয় সমিতির এক সদস্য। এরপর পাঁচটি সংগ্রহালয়কে (আহমেদাবাদ, মাদুরাই, ব্যারাকপুর, মুম্বই ও পাটনা) স্বাধীন সংস্থার স্বীকৃতি দেওয়া হয়। সেই থেকে পাটনার গান্ধী সংগ্রহালয় একটি স্বায়ত্ত্বশাসিত প্রতিষ্ঠান।

গান্ধী স্মৃতি সংগ্রহালয় একটি নির্জন এলাকায় অবস্থিত। এই সংগ্রহালয় আলোকচিত্র, চিত্রকলা, ভাস্কর্য, পাণ্ডুলিপি ও উদ্ধৃতি সমন্বিত একটি ‘ভিজুয়াল বায়োগ্রাফি অফ বাপুজি’ অবস্থিত। এগুলির মাধ্যমে গান্ধীর জীবনের সকল প্রধান ঘটনাগুলি বর্ণিত হয়েছে। এছাড়া একটি বিভাগে তার ছেলেবেলা থেকে মৃত্যুর পর শ্মশানে নিয়ে যাওয়া অবধি বিভিন্ন ঘটনা আলোকচিত্রের মাধ্যমে প্রদর্শিত হয়েছে। সংগ্রহালয়ের হলে তার ঘরের একটি রেপ্লিকা রয়েছে। এছাড়া সংগ্রহালয় ভবনে একটি গ্রন্থাগারও রয়েছে। এই গ্রন্থাগারে মহাত্মা গান্ধীর জীবন সংক্রান্ত গ্রন্থাবলি, পত্রপত্রিকা, সাহিত্য ও অডিও-ভিজুয়াল উপাদান এবং একটি পুস্তক বিপণি রয়েছে।

## আরও দেখুন
*মহাত্মা গান্ধীর মূর্তি, গান্ধী ময়দান
*বিহারের সংগ্রহালয়গুলির তালিকা

## তথ্যসূত্র

বিষয়শ্রেণী:পাটনার দর্শনীয় স্থান
বিষয়শ্রেণী:মহাত্মা গান্ধীর স্মারক
বিষয়শ্রেণী:১৯৬৭-এ প্রতিষ্ঠিত জাদুঘর
বিষয়শ্রেণী:পাটনার জাদুঘর
বিষয়শ্রেণী:ভারতের জীবনীমূলক জাদুঘর